Gaguritan Salya

Gaguritan Salya inggih punika silih tunggil kakawian tradisional Bali marupa tembang sané nyritayang indik Prabu Salya daweg ida dados senapati ring bharatayudha. Gaguritan puniki nganggén makudang-kudang pupuh minakadi pupuh sinom, pupuh durma, pupuh pangkur, miwah pupuh semarandana.

Ringkasan Carita
Kacrita Prabhu Salya dados senapati Korawa ngentosin Sang Karna sané kalah ring payuddhan. Kakawian puniki taler nyritayang Dyah Satyawati pinaka rabi Prabhu Salya sané mesatya ngiring rabin dané seda ring payuddhan. Dyah Satyawati nenten kayun pasah saking rabinne. Nika mawinan Prabhu Salya ninggal Dyah Satyawati ke payuddhan daweg Dyah Satyawati kari makolem ring pamreman. Lancingan ida sang kalih sané kantun makilit kapegatang antuk keris mangda nenten katangehang. Duaning yéning Dyah Satyawati matangi, Prabu Salya ajrih rabin dané nangis tan ngicen ida ke payuddhan. Pamuputné Prabhu Salya kasoran tanding tur seda ring payuddhan. Dyah Satyawati sané uning rabin dané sampun seda,nangis masasambatan. Gelis ida nuju ka payuddhan,ngrereh layon Prabhu Salya. Risampuné kacingak, irika ida nyuduk raga,masatya ngiring rabiné seda.

Pragina
 Prabu Salya
 Dyah Satyawati

Pustaka

Pranala jaba

Salya
Kategori:Lontar Bali